164 P. HOFSTEDE DE GROOT 



examen subit, res nostra literaria salva esse non posset, ante paucos annos 

 hoc consilium inierunt hujus Academiae Professores, ut peculium conde- 

 rent, e quo Universitatis inopiae succurrerent cum aliquatenus jam ae- 

 quales, turn longe magis posteri. Cujus peculii, adhuc parvi , legem hoc 

 aniio sanxerunt novam , qua cavetur , quatenus hominibus id licet , ut ne 

 unquam dilapidetur et vero semper crescat. 



E Professorum numero unus est, quicum saepe luximus clades domes- 

 ticas multas , nunc gavisi sumus de vitae socia nova , ipso digna. Illam 

 Tibi, Te illi et Academiae nostrae diu servet Deus O. M. , amicissime 

 Rovers! Numquam desperasti , Patrem Tibi esse coelestem , qui in- 

 fortuniis Te afficiebat maximis. Patrem jam experiaris eundem , Tibi 

 rursus blandum et mitem. 



E collegis in eo est, ut nos relinquat Matthias de Vries. Voca- 

 tionem Leidensein Tibi , Collega aestumatissime ! ex animo gratulor. 

 Desiderium vero Groningae remanebit Tui, hand facile resarciendum. Tu 

 in ilia Musarum sede literas Nederlandicas ita docere perge, ut ibi non 

 minus, quam hie linguae nostrae et patriae ipsius amantissimos reddas 

 discipulos bene multos. 



Morte abreptus est hoc anno, qui oliin hujus Academiae erat ornamen- 

 tum Johannes Fridericus van Oordt, Leidae morbo diuturno op- 

 pressus. Cujus viri doctissimi, sagacissimi, optimi, mihi amicissimi obitum 

 quantopere luxerim et lugeam , dicere nequeo. Lugent vero mecum , 

 quotquot sagacem hunc Theologum ac sincerum amicum suo aestimaverunt 

 pretio et honore. 



E studiosis nemo quidem morte abiit, sed duo tamen occubuerunt ju- 

 venes, qui nondum plane nos reliquerant; alter Regnerus Livius van 

 Welderen Rengers, morbo lento impeditus, quominus .Academiam 

 amplius frequentaret , alter Antonius Ewaldus Sichterman, nuper 

 Juris Doctor creatus, sed qui majorem disputationis inauguralis partem 

 adhuc erat scripturus. Juvenes optimos moerent non niodo parentes et 

 consanguinei ; amid etiam bene multi et magistri. 



